《仁寿县后有亭余名之曰明远赋诗二首》
宋代·郭印

虚亭突兀枕崇冈，玉宇无风秋自凉。
地阔群山争逶迤，天低远自立微茫。
阴晴易辨云霞色，晓夕常吞日月光。
我亦清心官事省，葛巾藜杖得徜徉。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。